Μονόκερως (σκάκι)

Ο μονόκερως (unicorn) είναι ανορθόδοξος πεσσός στο σκάκι που συνδυάζει συνήθως τις κινήσεις του αξιωματικού και του εφιάλτη. Ανάλογα με την παραλλαγή που συμμετέχει μπορεί να κάνει διαφορετικές κινήσεις και να παίρνει άλλα ονόματα όπως καταραμένη (banshee), ή κοράκι (raven), ή ρινόκερος (rhinoceros).

Ο μονόκερως εμφανίζεται συνήθως στα διαγράμματα ως πλάγιος ή ανεστραμμένος ίππος και στη διεθνή σημειογραφία συμβολίζεται με το U.

Στο λήμμα αυτό το κομμάτι εμφανίζεται ως μονόκερως.

 Χρήση 
Στην παραλλαγή Σκάκι δωματίου (Raumschach) σε σκακιέρα τριών διαστάσεων (όπου η σκακιέρα Ε βρίσκεται στην κορυφή και η A στην βάση), ο μονόκερως κινείται διαμέσω των κορυφών των κύβων (τριαγωνίως), όπως δείχνει το διάγραμμα παρακάτω. Ένας μονόκερως από τη θέση εκκίνησής του στην παραλλαγή αυτή μπορεί να φτάσει μόνο σε 30 κύβους.
     Τα τετράγωνα προορισμού του λευκού μονόκερου είναι σημειωμένα με λευκές κουκίδες, ενώ του μαύρου με μαύρες.

Στην παραλλαγή Σκάκι δράκου (Dragonchess) κινείται όπως ο ίππος περιορισμένος στη μεσαία σκακιέρα. Το όνομα μονόκερως χρησιμοποιείται επίσης για διάφορα κομμάτια στο σκάκι με δύο διαστάσεις, για παράδειγμα την Πριγκίπισσα ή τον εφιάλτη.

 Καταραμένη 

Ο μονόκερως ως καταραμένη (banshee), παίρνει το όνομά του από την ιρλανδική μυθολογία, όπου banshee είναι ένα θηλυκό πνεύμα του οποίου τα δάκρυα προειδοποιούν για επικείμενο θάνατο σε ένα σπίτι. Ο Ραλφ Μπέτζα στη σημειογραφία του συμβολίζει το κομμάτι αυτό με BNN. Μπορεί να κινηθεί ως αξιωματικός και ως εφιάλτης, έτσι είναι γνωστό ως ένωση ή συνδυασμός αξιωματικού και εφιάλτη.

Ο εφιάλτης κινείται όπως ο ίππος με οποιοδήποτε αριθμό αλμάτων προς την ίδια κατεύθυνση, αρκεί το κάθε άλμα του να τερματίζει σε κενό τετράγωνο. Για παράδειγμα, στο διάγραμμα δεξιά ο εφιάλτης από το τετράγωνο β2 μπορεί να πάει στο γ4 και εν συνεχεία στο δ6 και το ε8, αλλά δεν μπορεί να πηδήξει πάνω από το πιόνι στο ζ4 για να φτάσει στο θ5.

 Κοράκι 
Ο μονόκερως ως κοράκι (raven), κομμάτι το οποίο ο Ραλφ Μπέτζα στη σημειογραφία του συμβολίζει με RNN. Μπορεί να κινηθεί ως πύργος και ως εφιάλτης, έτσι είναι γνωστό ως ένωση ή συνδυασμός πύργου και εφιάλτη.

 Ρινόκερος 
Στην ισπανική παραλλαγή Grande Acedrex από το 1283, υπάρχει το κομμάτι ρινόκερος (rhinoceros), που στα αρχαία ισπανικά λεγόταν μονόκερως (unicornio). Το κομμάτι αυτό κινείται όπως ο αξιωματικός, αλλά το πρώτο του βήμα το κάνει ως ίππος.

 Φινάλε με μονόκερω 

Στο διάγραμμα δεξιά βλέπουμε ένα ματ που γίνεται με μονόκερω, ο οποίος κινείται ως συνδυασμός αξιωματικού με εφιάλτη, παίζουν τα λευκά και κάνουν ματ σε δύο κινήσεις.

Λύση:
1. 18px|λευκός μονόκεροςδ7 18px|μαύρος βασιλιάςθ8
2. 18px|λευκός μονόκεροςζ6#

 Παραπομπές 

Κατηγορία:Ανορθόδοξοι πεσσοί